ΨΗΦΙΣΜΑ ΤΟΥ ΣΥΜΒΟΥΛΙΟΥ της 23ης Νοεμβρίου 1995 σχετικά με τη μηχανοργάνωση των συστημάτων τελωνειακής διαμετακόμισης (95/C 327/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας,

Εκτιμώντας:

ότι τα συστήματα τελωνειακής διαμετακόμισης αποτελούν μέσα εμπορικής πολιτικής απαραίτητα για τη διευκόλυνση του διεθνούς εμπορίου 7

ότι οι κύριες διαδικασίες διαμετακόμισης, οι οποίες χρησιμοποιούνται στην Κοινότητα, είναι η κοινοτική διαμετακόμιση, η κοινή διαμετακόμιση, η οποία αποτελεί επέκταση της κοινοτικής διαμετακόμισης στις χώρες της ΕΖΕΣ, δυνάμει της σύμβασης της 20ής Μαΐου 1989 περί κοινού καθεστώτος διαμετακόμισης (1), και το διεθνές καθεστώς οδικής διαμετακόμισης, όπως ορίζεται στη σύμβαση TIR του 1975 7

ότι οι εθνικές τελωνειακές διοικήσεις είναι αποκλειστικώς υπεύθυνες για τους διοικητικούς ελέγχους και τη διαχείριση των συστημάτων διαμετακόμισης 7

ότι η ορθή διαχείριση των συστημάτων διαμετακόμισης απαιτεί στενή συνεργασία μεταξύ των κρατών μελών της Κοινότητας, μεταξύ αυτών και της Επιτροπής και μεταξύ αυτών και των υπόλοιπων συμβαλλόμενων μερών των συμβάσεων που ρυθμίζουν τα διεθνή καθεστώτα διαμετακόμισης 7

ότι η ανάπτυξη των εμπορικών σχέσεων με την Κεντρική και Ανατολική Ευρώπη είχε ως αποτέλεσμα μια σημαντική αύξηση της χρήσης των συστημάτων διαμετακόμισης για τη μεταφορά εμπορευμάτων μεταξύ αυτών των περιοχών και της Κοινότητας 7

ότι το σύστημα περιέχει σήμερα περίπου 18 εκατομμύρια δηλώσεις διαμετακόμισης κατ' έτος και πλησιάζει το σημείο κορεσμού στην πλειοψηφία των τελωνειακών υπηρεσιών, με αποτέλεσμα ο έλεγχός τους να είναι όλο και πιο δύσκολος βασιζόμενος αποκλειστικά σε έντυπη τεκμηρίωση και σε διεκπεραίωση διά χειρός 7

Λαμβάνοντας υπόψη τη σοβαρότητα του φαινομένου της απάτης περί τα συστήματα διαμετακόμισης, κυρίως όσον αφορά τα ευαίσθητα προϊόντα, τα οποία έχουν γίνει ο κατ' εξοχήν στόχος μεγάλων δικτύων εγκληματικότητας, προκαλώντας όχι μόνο σημαντικές απώλειες στα εθνικά και κοινοτικά έσοδα, αλλά και σοβαρές οικονομικές ζημίες λόγω του αθέμιτου ανταγωνισμού που συνεπάγεται η παράνομη εισαγωγή στην αγορά εμπορευμάτων τα οποία εκφεύγουν της εφαρμογής των κοινοτικών πολιτικών, όπως καταδεικνύεται στην ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο της 29ης Μαρτίου 1995 7

Λαμβάνοντας υπόψη τον αυξανόμενο αριθμό διαμαρτυριών που προκαλεί αυτή η κατάσταση καθώς επίσης και την αβεβαιότητα που αντιμετωπίζουν οι έντιμοι οικονομικοί παράγοντες οι οποίοι είναι υποχρεωμένοι να υφίστανται τις συνέπειες της απάτης και των περιοριστικών μέτρων που χρειάστηκε να εισαχθούν στα συστήματα διαμετακόμισης 7

Εκτιμώντας ότι τα σημερινά προβλήματα ενδέχεται να αυξηθούν, εάν ληφθεί υπόψη η μελλοντική επέκταση του κοινού καθεστώτος διαμετακόμισης σε άλλες χώρες της Κεντρικής και Ανατολικής Ευρώπης, η οποία προβλέπεται να γίνει, σε ένα πρώτο στάδιο, τον Ιούλιο του 1996 για τις επονομαζόμενες χώρες του Visegrad 7

ότι, ενώπιον αυτής της κατάστασης, το σημαντικότερο μεσοπρόθεσμο μέτρο είναι η μηχανοργάνωση των συστημάτων διαμετακόμισης 7

Λαμβάνοντας υπόψη ότι στόχος της μηχανοργάνωσης των συστημάτων διαμετακόμισης είναι η μεγαλύτερη αποτελεσματικότητα των διαδικασιών, η παροχή των βέλτιστων μέσων που εξασφαλίζουν με αποτελεσματικότερο τρόπο τον εντοπισμό και την πρόληψη της απάτης, καθώς και η ενίσχυση των μέσων που διαθέτουν οι οικονομικοί παράγοντες 7

Εκτιμώντας ότι είναι καθήκον της Κοινότητας να διασφαλίσει μια αποτελεσματική και μόνιμη διαχείριση των προαναφερόμενων συστημάτων, εξασφαλίζοντας την άσκηση τελωνειακών ελέγχων ποιότητας και να μεριμνήσει για την αποτελεσματική λειτουργία της εσωτερικής αγοράς χωρίς απώλεια των πλεονεκτημάτων της διευκόλυνσης του εμπορίου 7

ότι η υλοποίηση ενός μηχανοργανωμένου συστήματος διαμετακόμισης απαιτεί ανθρώπινους πόρους και επενδύσεις, τόσο σε εθνικό, όσο και σε κοινοτικό επίπεδο, οι οποίες πρέπει να προβλέπονται εγκαίρως για τα διάφορα οικονομικά έτη 7

Εκτιμώντας ότι, εν αναμονή της μηχανοργάνωσης των συστημάτων διαμετακόμισης, είναι σκόπιμο να εφαρμοστούν οι πλέον σύγχρονες τελωνειακές τεχνικές προκειμένου να βελτιωθεί η λειτουργία των υφισταμένων συστημάτων,

ΣΥΜΦΩΝΕΙ ότι η μηχανοργάνωση των συστημάτων διαμετακόμισης είναι το σημαντικότερο μεσοπρόθεσμο μέτρο για την αντιμετώπιση των σοβαρών προβλημάτων που παρουσιάζει σήμερα το σύστημα και ότι, ως εκ τούτου, πρέπει να δοθεί απόλυτη προτεραιότητα στην υλοποίησή του,

ΚΑΛΕΙ την Επιτροπή να εξακολουθήσει, στα πλαίσια των αρμοδιοτήτων της, τις εργασίες που αποσκοπούν στη διασφάλιση μιας δέουσας εισαγωγής μηχανοργανωμένων διαδικασιών διαμετακόμισης σε όλο το έδαφος της Κοινότητας, παρέχοντας τη δέουσα προτεραιότητα και τους απαραίτητους οικονομικούς και ανθρώπινους πόρους,

ΚΑΛΕΙ τα κράτη μέλη, που δεν το έχουν ακόμη πράξει, να διαθέσουν τους απαραίτητους ανθρώπινους και οικονομικούς πόρους για μια δέουσα εγκατάσταση του μηχανοργανωμένου συστήματος διαμετακόμισης, το οποίο θα πρέπει να τεθεί σε λειτουργία το συντομότερο δυνατό και το αργότερο το 1998,

ΚΑΛΕΙ τα κράτη μέλη και την Επιτροπή να συνεργαστούν στενά, συντονίζοντας τις προσπάθειές τους, με στόχο την υλοποίηση των κοινών στόχων και χρησιμοποιώντας τις πιο σύγχρονες τελωνειακές τεχνικές, ως η ανάλυση του κινδύνου και ο λογιστικός έλεγχος.

(1) ΕΕ αριθ. L 226 της 13. 8. 1987, σ. 2.